A-magasinet Legemiddelindustrien Billigmedisin til 1 prosent av prisen ga eldre synet tilbake. Det ville legemiddelselskapene stoppe.

Over natten ble det mulig å berge synet til hundretusener av eldre, verden over, til en rimelig penge. Det ville ikke legemiddelindustrien ha noe av.

28. apr. 2018 09:10 Sist oppdatert 30. mai 2018

For Joveig Markhus begynte det med en merkelig flekk på baderomsspeilet. Hun prøvde å pusse den vekk, men det gikk ikke. Problemet var ikke et skittent speil.

Hun gikk til optiker. Han fant ingenting alvorlig galt, men utstyrte henne med sterkere briller.